Tânăr de 31 de ani, găsit mort într-un apartament din Timişoara chiar în ziua de Paşte. Un prieten a dat alarma pentru că nu reuşea să dea de el
Descoperire macabră într-un apartament din Timişoara, chiar în ziua de Paşte. Un bărbat de 31 de ani a fost găsit fără viaţă.
Alarma a fost dată de un prieten care nu mai reuşea să dea de el şi nu îi răspundea la telefon.
Găsit mort în casă
La faţa locului au ajuns poliţiştii, pompierii și medicii de la SMURD care au încercat să îi acorde primul ajutor tânărului, însă din păcate a fost prea târziu.
Potrivit martorilor, tânărul era consumator de substanțe interzise. Trupul neînsuflețit al acestuia va fi dus la medicina legală pentru autopsie, care va arăta cauza morții, scrie newsvest.ro.